اللهم لك الحمد كما ينبغي لجلال وجهك وعظيم سلطانك
تم عقد قراني بفضل الله وكرمه .. حبيت اشارككم الفرحه وادعيلكم ربي يحقق مرادكم ويفرح قلوبكم بالموافقة عاجلا غير اجل وأي استفسار انا جاهزه ..
وحبيت اعطيكم تجربتي عشان الكل يستفيد
اول شي معاملتي قدمتها من المحافظة وحولوها بعد يومين للشرطه رحت هناك وطلباتهم كانت :
للخاطب / صورتين شخصية + صوره الجواز + صورة الاقامة ( لازم تكون سارية) + تعريف بالراتب وحطينا ٣٠٠٠ ريال مصدق من الغرفة التجارية + صحيفة جنائية وهاذي سواها بصمات من الشرطة + صحيفة جنائية من القنصلية بجدة وارسلها لمصر وختمها من السفاره السعودية بمصر وصدقها من الخارجية هنا ( كثير قالو لازم من نفس الدولة بس الحمدلله استخرجها من جدة ومشت بفضل الله) + تحاليل الزواج + تحاليل السموم والمخدرات + ورقة اقرار بعدم اسبقية الزواج من سعودية واكتفو بس بالختم من الامارة مو لازم شاهدين ( المهم انها مختومه ختم رسمي)
المخطوبة / صورة الهوية + برنت من الاحوال + تحاليل الزواج + ورقة اقرار بالموافقة مع شاهدين سعوديين + ورقة موافقة ولي الأمر .
هاذي الطلبات وارسلوها للاماره جلست يومين واتحولت للداخلية وتقيدت بتاريخ ٢٤ شعبان وجلست بالداخلية تقريبا شهرين واسبوعين وصدرت للعدل بتاريخ ٧ ذوالقعدة .. بعد يومين دخلت ع ناجز وعبيت البيانات والتقرير الطبي ارفقته pdf لانه ورقي والحمدلله عقدنا بكل يسر وسهولة .. حبيت اعطيكم امل واكثرو من الاستغفار والدعاء .. تعبت وانا اكتب بس ابغاكم تستفيدون وادعولي ربي يتمم علي سعادتي ويرزقنا الذرية الصالحة